CELEX: 32021D1298
Language: bg
Date: 2021-07-30 00:00:00
Title: Решение (ЕС) 2021/1298 на Съвета от 30 юли 2021 година за назначаване на заместник-член, предложен от Кралство Испания, в Комитета на регионите

5.8.2021   
               
               
                  BG
               
               
                  Официален вестник на Европейския съюз
               
               
                  L 282/34
               
            
         РЕШЕНИЕ (ЕС) 2021/1298 НА СЪВЕТА
         от 30 юли 2021 година
         за назначаване на заместник-член, предложен от Кралство Испания, в Комитета на регионите
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 305 от него,
         като взе предвид Решение (ЕС) 2019/852 на Съвета от 21 май 2019 г. за определяне на състава на Комитета на регионите (1),
         като взе предвид предложението на правителството на Испания,
         като има предвид, че:
         
                     (1)
                  
                  
                     Съгласно член 300, параграф 3 от Договора Комитетът на регионите се състои от представители на регионалните и местните власти, които или са на изборна длъжност в рамките на дадена регионална или местна власт, или носят политическа отговорност пред изборен орган.
                  
               
                     (2)
                  
                  
                     На 20 януари 2020 г. Съветът прие Решение (ЕС) 2020/102 (2) за назначаване на членовете и заместник-членовете на Комитета на регионите за периода от 26 януари 2020 г. до 25 януари 2025 г.
                  
               
                     (3)
                  
                  
                     С изтичането на националния мандат, въз основа на който г-н Juan José MARTÍNEZ LOZANO беше предложен за назначаване, се освободи едно място за заместник-член на Комитета на регионите.
                  
               
                     (4)
                  
                  
                     Правителството на Испания предложи кандидатурата на г-н Adrián Ariel ZITTELLI FERRARI, който е представител на регионален орган и носи политическа отговорност пред изборен орган, Director General de Unión Europea de la Región de Murcia - Asamblea Regional de Murcia (генерален директор по въпросите на Европейския съюз за региона на Мурсия — регионално събрание на Мурсия), за заместник-член в Комитета на регионите за остатъка от текущия мандат, а именно до 25 януари 2025 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            Г-н Adrián Ariel ZITTELLI FERRARI, който е представител на регионален орган и носи политическа отговорност пред изборен орган, Director General de Unión Europea de la Región de Murcia - Asamblea Regional de Murcia (генерален директор по въпросите на Европейския съюз за региона на Мурсия — регионално събрание на Мурсия), се назначава за заместник-член в Комитета на регионите за остатъка от текущия мандат, а именно до 25 януари 2025 г.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 30 юли 2021 година.
            
               
                  За Съвета
               
               
                  Председател
               
               G. DOVŽAN
            
         
         
            (1)  ОВ L 139, 27.5.2019 г., стр. 13.
         
            (2)  Решение (ЕС) 2020/102 на Съвета от 20 януари 2020 г. за назначаване на членовете и заместник-членовете на Комитета на регионите за периода от 26 януари 2020 г. до 25 януари 2025 г. (ОВ L 20, 24.1.2020 г., стр. 2).